Džangrizavi Frank

**Džangrizavi Frank**, ne Frenk, namerno, iako se na britanskom, to jest australijskom čita Frenk, ovde to nije slučaj, jer je skraćeno od Frankenstein. Mi ovde čitamo po nemački - Frankenštajn (ne mešati sa Džangrizavim, "kapetanom", ludim starcem iz Rafinerije nafte) će biti vozilo Pasa rata iz ￼￼Citadele.

* +

Pre Nuklearnog rata, bilo je to uglavnom žensko vozilo. Ono, da može s njim da se ide i na neko okupljanje - crkvu, vašar, žurku, ali i da s njim jedna žena, domaćica, može da ide i u nabavku, do pijace ili prodavnice.

Najidealnije je bilo za piknike. Sa prostorom u pikapu pozadi. Verovatno su ga od žena i ukrali. Neke žene, uglavnom oficira, videle su da se njihovi muževi neće smiriti, i pokupile su sve što im može koristiti za novi život u pikapu, na konja, na kamilu, i otišle u Gradsko zelenilo, da započnu iznova. Besmrtni Džo je negde usred Ratova za vodu, morao da ode i tamo. Vodu im nije uzeo, ali jeste kćeri i sinove. I kola. Frank je nađen istrošen, na nekoj isušenoj travi, i

u njemu su videli veliki potencijal. U Zalivskom ratu (muslimani protiv muslimana, Iranci protiv Saudijaca), koji je i započeo svetsku propast, i to zbog neke glupe svađe, teroristi su koristili pikapove za artiljeriju. Kod Džoa je bilo mnogo veterana tih ratova i drugih pre toga, Sirija, Koreja, Izrael, pa i Vijetnam. Jedan od njih je uradio to isto i sa Holden FJ pikapom, što je bilo originalno vozilo.

Među vojskom je prozvan "čičak", po onim malim "vraninim nogama", četvorokrakim ekserčićima, koji su bacani ispred vozila ili konja da im izbuše gume ili kopita, jer je služio da ide ispred Džoovog vozila,

i da ga štiti od...mina, naglog živog peska, ili frontalnih napada, eksplozija, radijacije ili bilo čega. Nosio je broj 3, tako da se pretpostavlja da je nekoliko telohranitelja već položilo život, braneći pukovnika.

Poprilično je "nabudžen" i "našminkan", u smislu dodataka, ali ovako i nije bio nešto. Krš. Originalni naziv na engleskom se odnosi i na to što je krš. Cranky ne znači samo mrzovoljan, crank je i kurbla. U smislu ne može se upaliti bez kurble. Mada to nije istina. U garažama Citadele modifikovao ga je taj isti kolokradica, sa svojim "usvojenim" (kidnapovanim) sinom (zato Pobesneli Maks ne voli kada mu se Podivljali Maks mota tu dok popravlja svoja kola, traume zbog svega što je video. Kad bi samo znao da mu je to sin). To dete je odraslo u jednog od Zauljenih, mehaničara, ne znamo tačno kojeg. Napravili su od njega dobrog i funkcionalnog Frankenštajmera ( old-tajmeri sklepani od mnogo "mrtvih" delova, zarđalih i propalih i obično sa bilo čim umesto delova, na primer kost umesto menjača kod Furioze (koja je ustvari bila skriveni nož (skrivene simbolike, kao Eva je u Raju nastala od rebra))), iz milošte nazvanog Frank, samo su old-tajmere i mogli da nađu, sve ostalo je raznela eksplozija. Ove su nalazili po nekim zabitima, ostavljene od svih.

Bio je nisko profilisan, baš zato da celim telom, a ne samo gumama potkače mine, zamke, nagle obrušene kamenove. Sedište, postavljeno na sredinu, kao kod Džoovog Gigi konja, (i HjumanGusovog auta, kako bi mogli da komanduju sa oba krila. HjumanGusovo vozilo je imalo znak crvenog krsta, što znači da ga je oteo kad se probudio iz kome), iako su australijski volani bili na desnoj strani mnogi su se nalazili, kao Furiozin, na levoj, ona je Amerikanka, bilo je od karting autića, i pošto je krov (nanerno ali) nespretno odsečen, a pošto je masivni ektopični motor (vanmaterični) morao da viri iznad i izvan haube, vidokrug šoferšajbne je bio znatno skučen, na oko 18 i po santimetara, što je činilo vožnju veoma teškom. Izduvne cevi kompresora bile su ručno napravljene od 4 auspuha kamiona. Čitava hauba je bila kasnije odvaljena kako bi se smestio ogromni četvorotaktni motor Ševroleta V-8 (6.270 kubnih centimetara i 300 konjskih snaga) za koji je bio zavaren Pauerglajd dvobrzinski automatski menjač (nije imao dve brzine nego dva kvačila). Vrata su visila na šarkama od kuhinjskih elemenata.

I prednja maska je bila od 48-ice 215 (sedan pikap) istog proizvođača. Ali... sve je šljakalo sasvim dobro.

Kada su ga našli, bio je na "samrti". Srce automobila, motor, je skroz otišlo, korozivna karoserija (tamo u zelenilu je bilo vode pa je mogao da korodira) samo što se nije pocepala na pola, ali za dva i po meseca, bio je spreman za peščani put. Gume, koje je najteže bilo naći, na njemu nisu štedeli. Ipak je to bio pukovnikov telohranitelj auto. Stavili su mu gume za sve vremenske uslove BFG, kao prednju vuču i reli gume za terence za zadnji pogon. Zadnjicu su mu malo digli. Borg Varnerov diferencijal od Forda XT Falkon za zadnji pogon, i masivni V Blok dizel motor (V8), serije 92, iz F.A.Detroit koji se toliko pregrevao da su morali da stave još jedan hladnjak u podu ispod prostora za prtljag. Kabal za akcelerator je bio od Lend Rover Diskaverija iz 1999. (što znači da su ga našli posle eksplozije i da su događaji iz 2020, te da je Maks Podivljali a ne Pobesneli). Težio je nešto manje od tone.

###### Povratak u realnost

Kada ga je stvarno našao na nekoj livadi, Džejms "Džono" Džonson video je u njemu svog Frankenštajna, koga će oživeti i napraviti od babe mladu, najbolju drumsku ratnu mašinu.

Od 120 vozila iz filma, preživelo je manje od 15, zavisi šta smatrate za preživelo, i Frank je jedan od njih